JohanHeinsen/ENO huggingface dataset:
Aarhuus Stifts-Tidende, 1845-02-06
Farveri. En Gaard i Bogense, bestaaende af 9 Fag Stuehuus med Qvist, 5 Fag Halvtag, 12 Fag nyt Baghuus, hvori er indrettet et complet Farveri, med en god Frugt og Kjøkkenhauge, samt en meget stor Gaardsplads, er underhaanden paa meget billige Vilkaar at erholde tilkjøbs eller Leie til Paaske Flyttetid 1845, naar man derom henvender sig enten til Restaurateur Andersen i Bogense eller Procurator Schwensen i Colding. Eiendommen egner sig for enhver Næringsvei, især da en stor Bæk løber igjennem Baghuset og Haugen, og er beliggende midt i Byens Hovedgade. For en duelig Huusjomfrue eller Huusholder er en fordeelagtig Plads ledig paa en stor Herregaard til 1ste Mai 1845 Paalidelige Attester for Duelighed og Troskab a., ere nødvendige for den som vil vente at blive antagen. Herpaa Reflecterende ville snarest muligt personlig eller i frankerede Breve henvende sig til A. Hansen, Commissionair og const Fæstemand. - Et ungt Menneske, af god Opdragelse og Characteer, omtrent 21 Aar gl., som i 5 Aar har lært Boghandelen i en af Jyllands største Kjøbstæder, og herfor erhvervet de meest anbefalende Vidnesbyrd, ønsker, paa Grund af indtrufne Omstændigheder, en Plads til 1ste Mai 1845 som Assistent eller Medhjælper i en af de større Boglader, helst i Kjøbenhavn. Herpaa Reflecterende ville behage snarest muligt at melde sig hos A. Hansen, const. Fæstemand i Aarhuus. Et a to unge Mennesker af honnet Familie, som har Lyst tilgavns at lære Mølleriet, kunne, imod en billig Godtgjørelse for Kost og Logis antages i Huset hos en Møller udenfor Bondestanden, hvor de tillige kunne oplæres i Agerdyrkning, da der med Møllen er forbundet et ikke ubetydeligt Agerbrug. Det nærmere erfares paa Adressecontoiret. En Huusholderske, der i flere Aar har conditioneret som saadan, og bestyret en stor Landhuusholdning, ønsker sig en lignende Plads, helst paa Landet, til 1ste Mai. Gode Anbefalinger haves. Adressecontoiret anviser. En Mand, 32 Aar gammel, født i Holsteen, ønsker sig til førstkommende Mai enten i Jylland eller Fyen en Plads som Forvalter. Han har i 6 Aar conditioneret som Skriver og i 4 Aar som Forvalter paa et stort Gods i det sydlige Schleswig, og kan bibringe de bedste Vidnesbyrd om sin Duelighed, Opførsel og moralske Charakteer. nærmere Efterretning giver Avis=Expeditionen. En Dreng af honnette Forældre, der regner og skriver godt og har Lyst til Handelen, kan til April blive antaget i Handelslære. Billet med Drengens Prøveskrift a., mk. Handelslærling, bedes aflagt paa Adressecontoiret. En Malersvend, som har Lyst til at arbeide paa Landet, kan strax faae Arbeide, naar han melder sig til Aarhuus, d. 21de Jan. 1835. Lorenz Jensen, Maler.
Aarhuus Stifts-Tidende, 1845-02-06
Huusleilighed. I Gaarden No 277 ved Aaen kunne de tvende Leiligheder, som fortiden beboes af de Herrer Kammerraad Amanuensis Jensen og Overlæge Dr. Lindberg erholdes tilleie til förstkommende Paaske Flyttetid. Leilighederne ere vel indrettede og vedligeholdte, og beslaae hver af 4 gibsede og malede Værelser, med Kjøkken, Spisekammer, samt øvrige Beqvemmeligheder. Man behage desangaaende at henvende sig til B. Lehmann.
Aarhuus Stifts-Tidende, 1845-02-06
En smuk Fløiels Maskeradedragt er at faae tilleie hos Skrædermester Jacobsen paa Guldsmedgade. Guld- og Sölv-Tresser, dito Fryndser og Snore, brugelige til Maske Ballerne, faaes til meget billige Priser hos J. M. Henius.
Aarhuus Stifts-Tidende, 1845-02-06
Pariser-Skoe, Et Parti Brünels og Saffians Dame-Skoe og Støvler sælges betydeligt under Prisen af Emil Secher. Fra Grenaae Apothek leveres: Portviin, a 5 8s pr. Bouteille, Dry Madeira . . . . a 58 Do., Gl. Charente Cognac. . . a 5 - - - Do.,- Lewards Rom. . . . a 5 - - - - Do.,- St. Croix Rom.. a 4 - Do.,- Cognac. .. . . a 3 8 - Do., Fineste Punsch-Extract . . a 3 - Do., samt andre Sorter fine Vine, og forskjellige Liqueurer. Den 3die Januar 1845. Chr. F. Dahl. J. Hartvigs
Aarhuus Stifts-Tidende, 1845-02-06
Vexel-Comptoir. Østergade 66 første Sal. anbefaler sig med Kjøb og Salg af alle mulige Sorter Obligationer og Aktier, ligeledes alle Sorter inden- og udenlandske Guld-og Sølv=Mønter, Medailler samt Papiirspenge, Alt til de reelleste Priser. 900 Rbd. rede Sølv, tilhørende Umyndige, kan strax erholdes tillaans, imod vedbørlig Sikkerhed. Nørhald, Støvring og Salthen Herreders Contoir i Randers, d. 21de Jan. 1845. Lewerkhuusen, const.
Aarhuus Stifts-Tidende, 1845-02-06
Nyliger udkommen: Dansk Grammatik med Opgaver til praktisk Øvelse, 4de Opl., af P. Hjort, og faaes indb. for 44 i de fleste Boghandlinger i Provindserne, i Aarhuus i den Jessenske, i Kjøbenhavn i den Gyldendalske, og hos Forfatteren i Bredstrup pr. Fredericia.
Aarhuus Stifts-Tidende, 1845-02-06
Fra Pressen er udkommen: Om Skolelærernes Stilling. Tilegnet Forældre, Lærere og Skolevenner. Af Kravberg, Jnstitutbestyrer. Faaes for 2 1 i Landets vigtigste Boglader; i Aarhuus Andr. Chr. Wissing.
Aarhuus Stifts-Tidende, 1845-02-06
Med dette Nummer af Avisen følger Subskriptionsplan paa: Oversættelse af Dr. Tholucks Stunden christlicher Andacht. Paategnede Planer bedes indsendt Andr. Chr. Wissing.
Aarhuus Stifts-Tidende, 1845-02-07
No 24. Fredagen den 7de Februar. Kongelig privilegeret Aarhus Stifts-Tidende. Redigeres og udgives 4 Gange ugentlig af Overkrigscommissair N. F. Elmquist.
Aarhuus Stifts-Tidende, 1845-02-07
Nyheder fra Udlandet. Fra Frankfurt meldes, at de Efterretninger, som man der i velunderrettede Kredse har fra Rusland om Hs. Maj. den russiske Keiserindes befindende, lyde meget betænkelige, om ikke haabløse. Paafaldende er det, at de nyeste Breve fra Wien, som man ellers skjænker den fuldkomneste Tillid, allerede forkynde Rygtet om hendes Død. Keiseren selv befinder sig heller ikke vel. J St. Petersborg hersker desaarsag den sørgeligste Stilhed.
Aarhuus Stifts-Tidende, 1845-02-07
Flere fra den tscherkessiske Kyst ankomne Handelskibe have medbragt den Efterretning, at de Tartarer og Kosakker, som beboe den høire Kuban-Bredde, skulle have gjort Opstand imod den russiske Regjering og slaaet sig paa Tscherkessernes Parti. Paa den hollandsk ostindiske Ø Java ere, ved Jnd styrtningen af et Bjerg, 70 Huse og Riisoplag med 107 Mennesker begravede i Gruus, og paa et andet Sted ere ved Oversvømmelse ødelagte 60 Huse og 47 Riisoplag.
Aarhuus Stifts-Tidende, 1845-02-07
J den spanske Cortesforsamling tildrog der sig nylig en Begivenhed, der sikkert vil have blodige Følger: Den Deputerede Rios Rosas lod nemlig ved en Hussier Hr. Arana, der fungerer som det diplomatiske Corps's Jntroducteur, anmode om at komme hen til sig, da han ønskede at tale med ham, og da Manden kom, gav han ham En paa Øret. Næste Dag kom det til Duel, hvori Arana blev saaret i Hovedet og den høire Arm. Neppe var Duellen forbi, før en Søn af Arana, en 17aarig Cavalleri=Lieutenant, passede Rios Rosas op og gav ham to dygtige Øresigen med den bemærkning: "at det kun var den, hans Fader havde faaet, som han gav ham tilbage med Renter. En ny Udfordring var Følgen heraf, men dennegang lagde Krigsministeren sig derimellem og lod Lieutenanten arrestere. Da fremstod Obersten for det Regiment, hvori den unge Arana tjente, og tilskrev Rios Rosas: "at Lieutenanten var forhindret fra at møde ham, men han kunde behage blandt Regimentets øvrige Officierer, Obersten iberegnet, at udsøgsig en anden Modstander." Rios Rosas Svar var endnu ubekjendt. Jngen kan begribe Aarsagen til hans besynderlige Adfærd.
Aarhuus Stifts-Tidende, 1845-02-07
J Madrid har man maattet anvende Militair magt, for at undertrykke en Opstandsbevægelse af flere tusinde Cigarmagerinder.
Aarhuus Stifts-Tidende, 1845-02-07
Det franske Ministeriums Stilling ansees endnu for meget uvis. Endskjøndt Kabinetspartiet i de Deputeredes Kammer de sidste Dage var blevet noget forstærket, saa udvise dog de nøieste Tællinger ikke meer end 200 Stemmer, hvorpaa Ministeriet med Sikkerhed, kan regne. Ligeoverfor disse tæller man 197 St.,der med samme Bestemthed tilhøre Oppositionen. Der bliver altsaa af Kammerets 420 til 430 Medlemmer 20 a 30 Deputerede tilbage, som man endnu ei ret veed at classificere og af hvis Kugler Ministeriet Skjæbne afhænger. Endeel af disse tvivlsomme Stemmer tilhøre de to yderste Partier, og man har saaledes Grund til at sige, at Ministeriet sandsynligviis kun har at vente sin Frelse af Legitimisterne og Republikanerne. Ministeriets farligste Modstandere ere fornemmelig Exministrene Mole og Thiers samt Chefen for det frem- og tilbagehoppende Thiers Parti, Hr. Dupin Folkestemningen i Schweiz yttrer sig efterhaanden i de fleste Kantoner bestemt mod Jesuiterne Frygt for Fremtiden og den engang opvakte Mistro hos begge Partier har bemægtiget sig Gemytterne, saa at man neppe kan vente, at Forvirringen kan hæves paa en fredelig Maade. De i Lyon bosiddende Schweigere have til deres Medborgere i Fædrelandet sendt en Adresse, i hvilken de formane til Udholdenhed i Kampen og tilbyde deres Hjælp, om det behøves, for at befrie Fædrelandet for disse Fjender af dets Jnstitutioner Papismens djærve Modstander, den catholske Præst Ronge, har udstedt en Opfordring til Nationerne, hvori det hedder: "Op, J Mænd af Tydskland, Frankrig, Storbrittanien, af Jtalien, Spanien og Tydskland, af hele Europa og Amerika. Timen har slaaet, lader os bryde Troes= og Samvittighedsaget, lader os bryde det hykleriske Præstedømme, lader os tilintetgjøre den, alt Menneskeligt og Guddommeligt forhaanende Jesuitisme, og lader os indføre Sandhedens, Lysets, Retfærdighedens, Dydens, Frihedens og Kjærlighedens Rige, lader os indføre det sande Christi Rige paa Jorden! Lader os, forenede med vore Øvrigheder, gaae til Værket, mandigen lægge Haand paa dette Fredens og Frihedens Værk, Nationerne, og fremfor alle den tydske Nation, opfordres til at sammenkalde en fri National-Kirkeforsamling, sammensat af sande Præster og frivalgte Mænd af Menighederne, for at tilintetgjøre det fordærvelige Jesuiterherredømme! Reisende, som komme fra Over-Jtalien, fortælle, at Vinteren der er meget stræng og at der sammesteds er falden en uhyre Mængde Snee. Ved den sydlige Deel af St. Gotthardt befrygtedes Ulykker af nedstyrtende Sneelaviner.
Aarhuus Stifts-Tidende, 1845-02-07
Det Rygte udbreder sig meer og meer, at Kongen af Preussen vil give sine Lande en Constitution. (Det er for os Danske ret behageligt at lytte til disse Rygter, da vi i en Række af Aar have været vante til at see hen til Preussen som et Forbillede for vore Jnstitutioner. Af denne Grund, og fordi Efterfølgende kan finde Anvendelse paa vore Forhold, anføres her nogle Bemærkninger, som dette Rygte har fremkaldt i Magdeburg:) Magdeburg, den 24de Jan. Her gaaer fra Mund til Mund den interessante Nyhed, at Kongen af Preussen vil forelægge en Rigsdagsforfatning for de Landdagsdeputerede, som den 9de Febr. forsamle sig i alle Provindser. Mange ere i glad Forventning spændte paa den endelige Løsning af dette Livspørgsmaal. Grunden til denne Kongens Beslutning søge Nogle i Hs. Majestæts Overbeviisning om Folkets Modenhed for en Constitution; Andre ville derimod finde den i Nødvendigheden. Preussen behøver et Baand, der kan forene dets forskjellige Provindser; ved Landdagene isoleres de, og Statsinteressen splittes i Separat-Jnteresser; Riget taber derved i Eenhed og Kraft. Thronens Magt har intet stærkt og fast Underlag ved de 8 Landdage hvert andet Aar. Naar Oppositionen optræder her, er det ikke, som i constitutionelle Stater, mod Ministrene, men imod Monarkens Handlemaade. Ved en Constitution derimod bære Ministrene Ansvaret; Kongen staaer over al Dadel. Preussen behøver en Constitution; det maa løse den Opgave, som Tiden og dets Stilling har givet det. Det maa atter erhverve sig Tydsklands Tillid ved, at det reiser Banneret for det tydske Folk, for Udviklingen af Tydsklands Forhold, for dets Erhverv, dets Dannelse, kort: for den hele tydske Jnteresse. Maa blot en saadan Rigsforfatning ikke blive staaende ved halve Forholdsregler, Maa den blot ikke have enkelte Stænder, men hele Folket for Øie, og indføre en sandFolkerepræsentation, saa at ved den alle Jnteresser kunne varetages, ikke blot Besiddelse, Fødsel og Værdigheder. Fremfor Alt hører til en god Forfatning en fri Presse. Uden den er en Constitution et Jntet." Byen Elbing vil andrage om Sundtoldens Ophævelse.
Aarhuus Stifts-Tidende, 1845-02-07
Ogsaa i Berlin har været en Revolution, dog kun af c. hundrede Arbeidsfolk, der absolut vilde have den Fornøielse at røge Tobak forbi en Skildvagt, og derefter befrie en af Kammeraterne, som Vagten havde arresteret. Hele Begivenheden, som udkrævede Militair= og Politimagts forenede Anstrængelser, synes ikke at have været en Pibe Tobak værd.
Aarhuus Stifts-Tidende, 1845-02-07
Ogsaa i Stænderforsamlingen i Storhertugdømmet Baden er af den Deputerede Hr. Hecker anmeldt et Andragende, der – som det hedder indeholder det almindelige Ønske, at Regjeringen vilde bevirke hos Forbundsforsamlingen, at de tydske Regjeringer ville, i den tydske Nationalitets Jnteresse, gribe passende Forholdsregler til at bevare Hertugdømmerne Schleswig=Holsteen=Lauenborgs Selvstændighed og hindre deres Jndlemmelse i Danmark.
Aarhuus Stifts-Tidende, 1845-02-07
De første Kjøbmænd i Liverpool have indgivet en Petition til den engelske Regjering om Ophævelse af Jndførselstolden paa Bomuld. Opfyldelsen af deres Begjæring, paastaae de, er en absolut Nødvendighed for de engelske Manufacturer, naar de skulle concurrere med de amerikanske, der meer og meere true med at voxe dem over Hovedet.
Aarhuus Stifts-Tidende, 1845-02-07
Paa Hamborgs Børs havdes Efterretning om, at Skibet Robert, Capt. Schrøder, af Stettin, er total forliist i Nærheden af Øen Jchaboe, saa at deraf kun blev reddet een eneste Mand. Ligeledes at det engelske Skib "Turner, dr. 480 Tons, ladet med Guano, er i Natten til den 11te Januar gaaet under med Mand og Muus i Carnavon Bayen. Vragstumper deraf vare ilanddrevne paa Kysten.
Aarhuus Stifts-Tidende, 1845-02-07
Fædrelandet.
Aarhuus Stifts-Tidende, 1845-02-07
Kjøbenhavn, den 3die Februar. Ved en kongl. Placat er Handel med Tallotteribilletter forbudt. "Da Vi have anseet det nødvendigt – hedder det deri – for at vore landsfaderlige Hensigter med Tallotterispillets Jndskrænkning dessikkrere kunne opnaaes, at forbyde Handel med Tallottobilletter, saa byde og befale Vi, som følger: Ligesom det er forbudt samtlige Collecteurer, under Straf af Collectionens Fortabelse, at have Kjøbesedler eller saadanne Sedler, som de indføre i Listerne for egen Regning og siden forhandle, saaledes skal al Handel af Andre med Lottobilletter, enten udeelte eller i mindre Dele, herefter være forbudt, under en Mulct fra 10 til 50 8 til vedk. Politikasse for hver Seddel, hvormed Handel saaledes har fundet Sted; hvilken Mulct, i Gjentagelsestilfælde, kan forhøies indtil 100 P. (B. T.)
Aarhuus Stifts-Tidende, 1845-02-07
Jfølge Privatmeddelelse er Hs. K. H. Kronprindsessen nu saa vel igjen, at hun i Marts vil vende tilbage til Danmark. Af hendes gjenvundne Sundhed tilføies der – loves nu at fremspire et skjønt Haab for hele Landet."(Khvnsp.)
Aarhuus Stifts-Tidende, 1845-02-07
Vor Landsmand, Dr. medicinæ Harald Haurowitz, Livlæge hos den russiske Storfyrst Constantin, og Ridder af flere russiske og andre Ordener, er nu bleven forfremmet til virkelig keiserlig russisk Statsraad, med Gage, Rang og Emolumenter som Generalmajor. (Fædrel.)- Jenny Lind ventes til Stockholm i April. Hun agter at optræde der i Regimentets Datter og i den sorte Domino. Det hedder, at hun vil spille 16 Gange, og at Directionen har for hver Gang tilstaaet hende 400 Rigsdaler svensk Banco. (B. Td.)J disse Dage har atter en ung Dame, Jfr. Emma Meyer, aflagt Prøve for Theaterdirectionen, som Julie i Tragoedien Romeo og Julie, og det saa tilfredsstillende, at man snart kan vente at see hende optræde som Debutantinde. (B. Td.)
Aarhuus Stifts-Tidende, 1845-02-07
Kgl. Skuespiller Schram skal for nylig have faaet en stor Skræk ved sin Hjemkomst fra Theatret. En Karl, bekjendt i Huset, var gaaet ind paa hans Værelse, og havde skudt sig igjennem Hovedet med en Pistol. (Flyvep.)¬
Aarhuus Stifts-Tidende, 1845-02-07
- Endvidere skal Politiet hos en Kludehandlerske have opdaget to Sølvfade som bleve bortstiaalne for 3 Aar siden ved et Bal paree paa Christiansborg Slot. (S. Bl.) For at have stiaalet en Kat, dræbt og slaaet den, er en Person her i Staden bleven dømt til 2 G. 5 Dages Fængsel paa Vand og Brød. For utilbørligen at have overskredet Revselsesrettens Grændser mod et Laarigt Pleiebarn er en Mand bleven tilkjendt 2 G. 4 Dages Fængsel, ligeledes paa Vand og Brød.
Aarhuus Stifts-Tidende, 1845-02-07
Til Jfr. Zrzas Benefice paa Løverdag ere næsten alle billetter udsolgte. Den kommer til at bestaa af: Syngestykket Ungdom og Galskab; derefter en Selskabspolka, som udføres af 8 Par, hvoriblandt Hr. Bournonville og hans Datter, til Slutning synges en Afskedsepilog af Jfr. Zrza.
Aarhuus Stifts-Tidende, 1845-02-07
Vi afholde os fra enhver Commentar over dette mærkelige Aktstykke, i den Overbeviisning, at det kun vil læses med een Følelse over hele Landet. Men fristes kunde man vel til at spørge, om det danske Rige endnu er til, siden Borgerne i en af dets Hovedfæstninger saaledes fordriste sig til at hovere over Udlændingers Anmasselser imod dets Høihed.
Aarhuus Stifts-Tidende, 1845-02-07
Et med 205 Underskrifter forsynet Opraab til Publicum, dateret Haderslev den 8de Januar, og indrykket i "Jtzehoer Ugeblad, giver en Fremstilling af det standaleuse Optrin i Haderslev den 2den Januar om Aftenen, i Faveur af det slesvigholsteinske Parti og naturligviis saaledes, at de Danstsindede, og navnlig P. H. Lorenzen, havde begyndt Striden ved sin udbragte Skaal paa de forræderske Faners Undergang, og at flere af de Tydske vare blevne saarede af stæ rende Jnstrumenter. Opsatsen ender saaledes: "Guds naadige Styrelse have vi alene at takke for, at dette vanvittige Attentat ikke endte med Mord og Drab; thi det viste sig siden, og vil forhaabentlig ved den indledte Undersøgelse komme for Dagen, at der laa et forud stiftet Complot til Grund for dette bevæbnede Overfald paa en fredelig Forsamling.
Aarhuus Stifts-Tidende, 1845-02-07
Befordringer og Afgang. Under 30te Jan. har Hs. M. allern, beskikket Cand. theol. C. F. Weiss til pers. Capellan hos Sognepræsten for Seden og Aasum M. i Fyen; og Diaconus Momsen til Sognepræst for Høier M. i Tønders Provsti. Forhenv. personel Capellan C. Sotoft besk. til Sognepræst for Norup M. i Fyen. Under f. D. har Hs. M. i Naade og med Vartpenge entlediget Landfoged paa St. Jan, Major Magens.
Aarhuus Stifts-Tidende, 1845-02-07
Ledige Embeder. Ryslinge Sognekald i Fyen. Dette Kald har særdeles Lettelse i Skatter.
Aarhuus Stifts-Tidende, 1845-02-07
Ledige Præstekalds Jndt. Dalum og Sanderum Sognekald i Fyen: 1) Kornt, af Pastoratets 780 Tdr. 4 Sk. Htk. udgjør c. 158 T. Rug, 300 Tdr. Byg og 157 Tdr. Havre. 2) Af Anner 10 Tdr. 6 Skp. Rug, 14 Tdr. 6 Sk. Byg, 13 T. 2 Skpr. Havre og 12 Rbd. 3) Offer og Accidentser c. 400 Rbd. 4) Qvægtiende &c. 50 Rbd. 5) Renter af Kaldets Kapitaler 24 Rbd. 6) Af Mensalgaardene ydes nogle Ægter og Hostdage.
Aarhuus Stifts-Tidende, 1845-02-07
Præsteg. Htk. A. og E. 4 T. 6 Sk. 2 A. med et Areal af 24 Tdr. Land Ager og 10 Tdr. Land Eng. 8) Skatter og Afgifter 294 Rbd.
Aarhuus Stifts-Tidende, 1845-02-07
Dødsfald. Fru Ree født von Halle (Grosserer H.L. Rees Kone), Enkefrue C. Bügel født Adger 178 Aar), Guldsmed Westphal, Enkefrue Justitsraadinde Friis f. West, Abraham Levin (Hans Enke bekjendtgjor, at hun, efter 13 Aars Ægteskab, har 6 Stedbørn og 32 Børnebørn), Sara Eibeschuz (24 Aar, Skibscapt. Matthai, Jda Hansen (94 Aar); Alle i Khvn. Fru Lectorinde, Mundt (36 Aar) i Sorøe. Md. Schougaard f. Hesselberg (29 Aar) i Femøe Præstegaard. Else Hogh, Enke efter Propr. Hogh til Rammegaard og Ryssensteen (80. Aar). Postskipper Pontoppidan i Nyborg. Mademoiselle Austmeier (Selskabsdame i nogle og 30 Aar hos Grevinde Knyphausen f. Comtesse Holstein=Ledreborg i Horsens. Dorothea Møller i Kallundborg. Johanne K. Jensen f. Qvistgaard paa Lundgaard.
Aarhuus Stifts-Tidende, 1845-02-07
Aarhuus, den 6te Februar. Her er modtaget officiel Underretning om, at den i disse og flere Aviser omtalte Bedrager Christen Sørensen Holm er bleven anholdt i Veile.
Aarhuus Stifts-Tidende, 1845-02-07
- Det Hoffmannske Selskab, der nu i sex Uger har givet Forestillinger her tregange ugentlig, har i al den Tid næsten bestandig havt godt Besøg, hvilket er et Beviis paa, at de have vundet Publicums Bifald. Jgaar Aftes bleve dHrr. Hoffmann og Williams fremkaldte. Selskabet vil i næste Uge reise herfra til Randers.
Aarhuus Stifts-Tidende, 1845-02-07
Prædikanter paa 1ste Søndag i Faste. Høimesse, Domkirken Hr. Pastor Jespersen; Frue Kirke Hr. Consistorialraad Brix; Hospitalskirken Kl. 10 1/2 Hr. Pastor Fønss. Aftensang i Domkirken: Hr. Pastor Fønss.
Aarhuus Stifts-Tidende, 1845-02-07
Bekjendtgjørelser. At min inderligt elskede Mand, Generalrigscommissair v. Hein, den 29de dennes, i sit 79de Aar, indgik til det evige Liv, hvor han modtages af 3de forudgangne Sønner, bekjendtgjøres herved sørgeligst for fraværende Slægt og Venner, paa mine 2de efterlevende Sønners og egne Vegne, af hans dybtsørgende Hustru. Christiansfeld, den 31te Januar 1835. C. F. Hein, født Grandjegn.
Aarhuus Stifts-Tidende, 1845-02-07
Musikalsk Aftenunderholdning. Næstk. Söndag Aften vil Undertegnede have den Ære, ifölge Opfordring, at give endnu en Concert her i Byen. Sammes Indhold vil blive bekjendtgjort ved trykte Placater. Billetter dertil kunne, ligesom sidst, erholdes i mit Logis: Hotel royal. Laura Kaufmann f. Hass.
Aarhuus Stifts-Tidende, 1845-02-07
Den sidste Forestilling. af Undertegnedes Familie og Selskab gives ikke paa Søndag, som var annonceret, men paa Mandag Aften. Denne Forestilling vil blive en af de interessanteste som er givet her, idet Selskabet vil derved opbyde alt Muligt for at vinde det ærede Publicums Bifald. Det nærmere erfares af Placaten. Carl Hoffmann.
Aarhuus Stifts-Tidende, 1845-02-07
Tirsdagen d. 18de Februar 1845, om Aftenen Kl. 7, afholdes en extraordinair Generalforsamling. i Læseforeningen for Aarhus og Omegn. Aarhus d. 5te Februar 1845. J. Seidelin, p. t. Secretair.
Aarhuus Stifts-Tidende, 1845-02-07
Det kongelige Post- og Befordringscontoir paa Snoghøi har anmodet Redactionen om at bringe til offentlig Kundskab: at Dampskibet "Løven, den 1ste April begynder dets sædvanlige ugentlige Farter mellem Kiel og Snoghøi hver Tirsdag og Onsdag Retour til Kiel, samt fra 1ste Juni mellem Kiel, Snoghøi og Aarhuus, anløbende, ligesom de foregaaende Aar, Sønderborg, Hardeshøi, Aarvesund og Fredericia.Det nærmere og Ankomst= og Afgangstiderne, hvorefter Skivet sættes i Forbindelse med Jernbanetogene, vil senere vorde bekjendtgjort gjennem denne Avis. Første Qvartals-Auction 1845. begynder Onsdagen den 26de Februar. De der ønske Nogetsomhelst forauctioneret, bedes betimelig at anmelde og indlevere Samme til mig.
Aarhuus Stifts-Tidende, 1845-02-07
Det bemærkes: at Cataloget ufravigelig sluttes Løverdagen den 22de dennes. Horsens, d. 1ste Febr. 1835. P. Rosenstand.
Aarhuus Stifts-Tidende, 1845-02-07
Skov-Auction. Mandagen den 24de Februar, Formiddag Kl. 10, afholdes Auction i Sophiendahls Skove over endeel paa Roden staaende Boge og Birke, samt over sammenlagte Bunker af Bøge-Udluftning.
Aarhuus Stifts-Tidende, 1845-02-07
Licitation. Torsdagen den 27de Februar d. A., Formiddag Kl. 9. bliver paa Skive Raadstue afholdt offentlig Licitation over Opførelsen af et nyt Raad, Thing- og Arresthuus for Skive Kjøbstad og Salling Herreder. Overslagssummen udgjør circa 10000 P. Bygningsarbeidet skal efter Conditionerne paabegyndes inden medio Mai førstkommende og være fuldendt inden ultimo Juli 1846. Conditioner, Overslag samt Tegninger, ligge til Eftersyn paa mit Contoir. Horn. Skive, den 27de Januar 1845.
Aarhuus Stifts-Tidende, 1845-02-07
Den Leilighed som Fru Hoffmann i nogle Aar har beboet i Nebager By ved Horsens, er strax at faae til Leie. Huset afgiver en smuk og beqvem Bopæl for en liden Familie, desuden er der Kielder under en Deel af Bygningen, og i Nærheden af Vaaningshuset et Huus, hvori er Vognremisse, Plads til Brænde m.v. En god Brønd med Pompe og en smuk og nyttig Hauge findes ved Huset. – Man henvender sig til Præste=Enken Madame Jespersen i Nebagger.